Dragi dijaki in dijakinje, učitelji in učiteljice!

Ali ste vedeli, da je Slovenija narod inovatorjev? Da imamo danes podjetja, ki delajo za NASO, da je avtor teorije, na podlagi katere je človek prvič stopil na Luno, – Slovenec, da je razpršilo za parfume razvil slovenski inovator? V sproščenem pogovoru bomo osvetlili, zakaj je radovednost lepa čednost in kako se odločati o izbiri študija in poklica. Pa zakaj so pomembne iskrice v (tvojih) očeh.

Namen skupnega druženja pod naslovom »**Ne teslo, Tesla bom!**« je ambiciozen: **da vam približamo prihodnost**.

Z nami bodo izjemni sogovorniki iz prakse, ki bodo podelili svoje izkušnje in kakšne sodelavce iščejo – tiste, ki so zvedavi, imajo iskrice v očeh ... Dobimo se z željo, da boste dijaki našli odgovor prav zase in v življenju delali to, **kar vas veseli**, v čemer **ste dobri** in bo vaše delo **ustrezno plačano**.

V sredo, 18. oktobra, ob 11.35 vas v svojo družbo vabijo:

* **Jan Cvitkovič**, bivši dijak GJV, slovenski filmski in televizijski režiser, scenarist ter arheolog,
* lekt. dr. **Nadja Dobnik**, Ekonomska fakulteta Univerze v Ljubljani,
* mag. **Vesna Miloševič Zupančič**, strokovna sodelavka za področje zaposlovanja mladih in študentskega dela na e-Študentskem Servisu;
* **Matjaž Horvat**,projektni vodja Petrol in
* mag. **Eva Cvelbar Primožič**, bivša dijakinja GJV, izvršna direktorica za kadre, Kolektor.

Pridite! Čim več nas bo, bolj ustvarjalna in lepša bo prihodnost.

Mag. Anton Petrič, mag. Edita Krajnović in prof. dr. Janez Bešter  
soustanovitelji projekta Inženirke in inženirji bomo! <http://talentsrule.org/sl/>